Budapesten és Bécsben is átadtak ma egy-egy épületet.

A magyar fővárosban a majdnem kétszázmilliárd forintból épült, 65 ezer ember befogadására képes Puskás Arénát, ami nem csak borzasztó drága lett, de építészetileg is kifejezetten értékes, stadionhoz képest különösen szép épület, ráadásul Budapest látképére is meghatározó hatással lesz. Emellett kiderül belőle, hogy Magyarország nem sajnálja a pénzt, ha a foci templomairól van szó.

Az osztrák fővárosban pedig hivatalosan is átadták a CEU bécsi kampuszát. Közép-Európa talán legjobb egyeteme azért vitte át a különösen értékes amerikai képzéseit Magyarországról Ausztriába, mert a magyar kormány egy lejáratókampánnyal társított törvénymódosítással betiltotta a jelenlegi működését, amelyen akkor sem volt hajlandó módosítani, amikor az egyetem látványosan kereste az utat a Magyarországon maradásra. Kiderült belőle, hogy Magyarország nem sajnálja az akaratot, ha politikáról van szó.